बताया जा रहा है कि इस अवसर पर लता मंगेशकर सफेद रंग की साड़ी में नजर आई. उपाधि पाने के बाद अपनी खुशी जाहिर करते हुए लता मंगेशकर ने कहा यह उपाधि प्राप्त करना उनके लिए एक गौरव की बात है. वही इस मौके के दौरान बहन आशा भोसले ने कहा कि वो देश की एक मात्र आदर्श हैं और उनके जैसा कई और नहीं है. और मैं उनके लिए खुश हूं, मेरे भाई और बहन ने इस मौके को बहुत खुशी के साथ मनाया. आपको बताते चले कि महान गायिका का जन्म 28 सितंबर, 1929 को हुआ. वही लता मंगेशकर भारत की सबसे लोकप्रिय और आदरणीय गायिका हैं जिनका छ: दशकों का कार्यकाल उपलब्धियों से भरा पड़ा है. हालांकि लता जी ने लगभग तीस से ज्यादा भाषाओं में फिल्मी और गैर-फिल्मी गाने गाए हैं, लेकिन उनकी पहचान भारतीय सिनेमा में एक पार्श्वगायक के रूप में रही है. लता की जादुई आवाज के भारतीय उपमहाद्वीप के साथ-साथ पूरी दुनिया में दीवाने हैं.